stanford-oval/wikipedia huggingface dataset:
צ'ואטה
הערות שוליים

1 2 3  צופיה הירשפלד, שמורת היהודייה, באתר ynet, 15 ביולי 2011
1 2  "יהודי בביתך, מסורתי בצאתך / עינת טלמון". מוסף "שבת" - לתורה, הגות ספרות ואמנות. 2012-11-03. נבדק ב-2018-10-26.
1 2 3  "Majorca's master chef returns to the Jewish people". The Jerusalem Post | JPost.com. נבדק ב-2018-10-26.
↑  LOS CHUETAS Y LA INQUISICION - VIDA Y MUERTE EN EL GHETTO DE MALLORCA - by Angela Selke | Libreria 7 Soles, www.abebooks.com (באנגלית)
1 2  Ynet האנוסים חוזרים. בפלמה דה מיורקה - יהדות, באתר ynet, 11 ביוני 2008
1 2 3  ספרד, פלמה דה מיורקה - סיפורן של חמש עשרה משפחות / אליהו בירנבוים, באתר www.daat.ac.il
1 2  רבקה שפק ליסק, האנוסים תחת השלטון הספרדי באיים הבליאריים, באתר News1 מחלקה ראשונה, 15 בספטמבר 2016
1 2  "Some Spaniards return to Judaism". Public Radio International (באנגלית אמריקאית). נבדק ב-2018-10-26.
↑  Universitat de les Illes Balears, Direcció de l'Estratègia de Comunicació i Promoció Institucional - Estructura - Coneix la UIB - Universitat de les Illes Balears, www.uib.es (בקטלאנית)
↑  Enllaç Campus UIB, Universitat de les Illes Balears, 2003, Entrevista / Adolf Tobeña participà en el cicle Cervell, Conducta i Societat
↑  ודור אחרון ישובו • מיוחד: מסע בעקבות קהילות אנוסי ספרד השבות ליהדות – JDN – חדשות, באתר www.jdn.co.il
↑  Chuetas of Majorca recogniz... JPost - Jewish World - Jewish News, ‏2012-12-10
| יהדות ספרד |
| --- | --- | --- |
| קהילות יהודיות בספרד ובפורטוגל (טרם האיחוד הנוצרי ברקונקיסטה) | יהדות אנדלוסיה • יהדות אסטוריאס • יהודי בלמונטה • יהדות טולדו • יהדות מדריד • יהדות סרדיניה • יהדות פורטוגל • יהדות קטלוניה |  |
| יהודים ספרדים מתקופת הראשונים | ארבעת השבויים • רבי חנוך בן משה • רבי שמואל הנגיד • רי"ץ גיאת • ר"י מיגאש • רבי יהודה הברצלוני • רמ"ה • רבי שמואל הסרדי • רבי יונה גירונדי • רבי יהודה בן הרא"ש • מהר"ם חלאווה • אבודרהם • רבי יעקב בעל הטורים • רבי יוסף חביבא • רבי שמואל ירונדי (אוהל מועד) |  |
| בית המדרש הקדום בספרד המוסלמית | רבי שמואל הנגיד • רי"צ אבן גיאת |  |
| בית המדרש של יהדות צפון אפריקה שנדד לספרד | רבנו נסים בן יעקב • רבנו חננאל • רי"ף מעבר לספרד • ר"י מיגאש • רמב"ם מעבר לצפון אפריקה |  |
| בית המדרש בעיר טולדו | רמ"ה • רבי יצחק מאיר אבן מיגאש (בנו של הר"י מיגאש) • (ראב"ן הירחי) • רבנו יונה |  |
| בית מדרשו של הרמב"ן בצפון ספרד הנוצרית | הרמב"ן • רא"ה • רשב"א • ריטב"א • ר"ן • רבי פרץ הכהן • הריב"ש מעבר לצפון אפריקה • רשב"ץ • רבי יצחק קנפנטון • רבי יצחק אבוהב (גאון קסטיליה) • רבי יעקב בירב מעבר לצפון אפריקה בגירוש ספרד |  |
| מדענים ואנשי ממשל יהודים ספרדים | אברהם בר חייא • שלמה בן אדרת • אבן עזרא • שלמה אבן גבירול • בנימין מטודלה • אפרים אנקווה • אברהם זכות • יהודה אבן תיבון • יהודה הלוי • יהודה אברבנאל • יצחק אברבנאל • בנבנידה אברבנאל |  |
| אישים בולטים לאחר גירושי ספרד ופורטוגל | שלמה מולכו • יוסף יעבץ • יוסף קארו • יוסף טאיטאצאק • אברהם זכות • דונה גרציה נשיא • משה זכות דון יוסף נשיא • שלמה בן יעיש • אוריאל אקוסטה • שלמה די אוליוירה • אליהו מונטאלטו • יהודה ביבאס • יהודה אלקלעי • אמה לזרוס • בנימין זאב הרצל • משה מונטיפיורי |  |
| אירועים ופוגרומים | גירוש ספרד במאה השביעית • תור הזהב בספרד • ויכוח ברצלונה • ויכוח טורטוסה • פרעות קנ"א • גירוש ספרד • גירוש פורטוגל • יהודי ספרד בהודו |  |
| קהילות לא-יהודיות שמוצאן מיהודי ספרד | אנוסים • לנסאדוס • נאופיטי • צ'ואטה |  |
פיגוע הירי בצומת זיף

| חלק מהסכסוך הישראלי-פלסטיני |
| --- | --- |
 תאריך:  26 ביולי 2002
 מקום:  צומת זיף, דרום הר חברון
 מטרה:  אזרחים
 קואורדינטות:  31°28′12″N 35°09′13″E﻿ / ﻿31.47°N 35.153506°E﻿ / 31.47; 35.153506
 סוג:  פיגוע ירי
 נשק:  רובה
 הרוגים:  4
 פצועים:  2
 מספר מפגעים:  חוליית מחבלים
 מניע:  טרור אסלאמי לאומני
  (למפת הר חברון מוגדלת) צומת זיף(למפת הר חברון רגילה) צומת זיף(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צומת זיף(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צומת זיף
 
פיגוע הירי בצומת זיף הוא פיגוע ירי ורצח שאירע ב-26 ביולי 2002 (י"ז באב ה'תשס"ב) בצומת זיף שבדרום הר חברון, במסגרת האינתיפאדה השנייה. בפיגוע נרצחו בני הזוג יוסי וחנה דיקשטיין, בנם בן ה-9 שובאל, והחייל אלעזר ליבוביץ'.
הרקע לפיגוע > מקום הפיגוע

צומת זיף ממוקם על כביש 365 בדרום הר חברון, ומחבר בין הכביש לעיירה יטא. התל החולש על הצומת מזוהה כמקום היישוב היהודי המקראי זיף. צמוד לצומת נמצא הכפר הפלסטיני זיף. בתל החולש על הצומת ממוקמת עמדת תצפית של חיילי מילואים בצה"ל, ומצוי בה גם כוח כוננות ממונע. עם זאת, הצומת נחשב לנקודת תורפה, מפני שבתי הכפר מצויים במרחק מטרים ספורים ממנו, ומאפשרים מנוסה מהירה ויעילה.
כחודשיים וחצי לאחר הפיגוע, ב-8 באוקטובר 2002, אירע בצומת פיגוע ירי נוסף. בפיגוע זה נרצח עודד וולק, מדריך טיולים תושב מודיעין בן 51, ונפצעו שלושה. לאחר שהתברר שהמחבלים הסתתרו בין עצי זיתים סמוך לכביש, הוחלט לעקור אותם. חמישה חודשים קודם לכן בוצע במקום פיגוע ירי נוסף, בו נפצע אזרח ישראלי כבן 16. שלושת הפיגועים בוצעו בידי אותה חוליה טרור של תושבי יטא, אשר השתייכה לארגון הטרור פת"ח.
לאורך שנים בוצעו במקום פיגועי דקירה, מטעני חבלה, אבנים, בקבוקי תבערה ועוד. סמוך למקום נמצא מצפה זי"ו.
הפיגוע

פיגוע הירי בצומת זיף אירע ביום שישי, 26 ביולי 2002 (י"ז באב ה'תשס"ב), סביב השעה 18:00 אחר הצהריים, סמוך לכניסת השבת.
יום קודם לכן, ערכו שלושת חברי החוליה – חליל אבו עראם, טאלב מוסא עיד שחאדה מחאמרה (בן חמולת מח'אמרה), ומחמוד אבו חוסה – פגישה בהרים הסמוכים לכפרם יטא בדרום הר חברון, בה תכננו את הפיגוע. למחרת, ביום שישי, פגש טאלב את בכר חליל שחאדה נג'אר, אשר ביקש להצטרף לפיגוע אולם להקדימו ליום שישי. השנים אספו את מחמוד, הצטיידו בכלי נשק שונים (בהם רובה AK-47), והגיעו אל צומת זיף סביב השעה 18:00. טאלב נותר ברכב על מנת להבטיח מילוט מהיר, בעוד בכר ומחמוד יצאו חמושים אל הכביש והתמקמו במקביל בשני צדדיו.
לאחר כשלוש דקות הבחינו השניים ברכבה של משפחה יהודית, בו נסעו בני הזוג הרב יעקב יוסף (יוסי) דיקשטיין, ר"מ בישיבה התיכונית נתיב מאיר בירושלים בן 45, אשתו חנה (חני) דיקשטיין, מורה למחשבים ומתמטיקה בתיכון בת 41, וארבעת ילדיהם איילת-השחר, שלמה, בנייה ושובאל. בני הזוג, הורים לעשרה ותושבי היישוב פסגות בבנימין, נסעו עם חלק מילדיהם אל חברים ביישוב מעון. המחבלים ירו אל עבר הרכב, רצחו את חנה ושובאל בן ה-9, ופצעו את האב יוסי. משנעצר הרכב ויוסף יצא ממנו, התקרב אליו אחד המחבלים וירה בו עד שסיים את המחסנית. שלמה ובניה נפצעו באורח קל.
סמוך לאחר מכן הגיעה אל המקום מכוניתו של סמ"ר אלעזר ליבוביץ', חייל צה"ל בצבא קבע ביחידת עורב של חטיבת הנח"ל, תושב היישוב היהודי בחברון בן 21. שני המחבלים פתחו באש לעבר הרכב וליבוביץ' נפגע מהירי ואיבד שליטה על הרכב. באותה עת התנדב להסיע בני זוג שנישאו באותו שבוע, אל שבת שבע ברכות שנערכה לכבודם בחברון. השניים ישבו בספסל האחורי ולא נפגעו, והגבר נריה בן יצחק תפס את ההגה תוך כדי ירי. במקביל ניסה לסמן למכוניות החולפות שלא להגיע אל הצומת.
אז התקרב למקום מצפון ג'יפ צבאי, והמחבלים נמלטו מן המקום ברכב המילוט.
בעקבות הפיגוע

הרוגי הפיגוע הובאו למנוחות ביום ראשון שלאחריו. סמ"ר אלעזר ליבוביץ נטמן בבית העלמין היהודי העתיק בחברון. במהלך הלווייתו פרצו עימותים בין משתתפי ההלוויה וערבים תושבי חברון. הלווית בני משפחת דיקשטיין, בהשתתפות אלפים, החלה בישיבת מרכז הרב בירושלים, ונחתמה בבית העלמין ביישובם פסגות.
לאחר הפיגוע פתח צה"ל במצוד הנרחב אחר הרוצחים שביצעו את הפיגוע. כן הטיל צה"ל עוצר על העיירה הפלסטינית יטא. חברי החוליה קיבלו מסתור ומקלט אצל צלאח תעמרי, חבר המועצה הלאומית הפלסטינית ומבכירי הרשות הפלסטינית.
בעקבות הפיגוע > מעצר חברי החוליה והמשפט

באוקטובר 2002, כחודשיים לאחר הפיגוע, לכד כוח יחידת דובדבן וגדוד לביא את נאג'י טאלב, אשר היה מעורב מרכזי בתכנון הפיגוע. לאחר שדחפור D-9 החל לפגוע בביתו, נכנע ויצא מביתו בידיים מורמות. קודם לכן נעצרו חברי תנזים נוספים. חודש לאחר מכן חשף שב"כ את שאר חברי החוליה. כל חבריה הם פעילי תנזים תושבי הכפא יטא.
ביולי 2004 לכדו לוחמי סיירת אגוז וגדוד לביא את מחמוד אבו חוסה, אחד משני חברי החוליה שביצעו את הרצח, בביתו. הוא פתח באש, אולם לאחר מכן הסגיר את עצמו. בדצמבר אותה שנה גזר בית המשפט על בכר חליל שחאדה נג'אר, השני מבין חברי החוליה שביצעו את הרצח, שישה מאסרי עולם. טאלב מחאמרה, נהג הרכב ומראשי החוליה, נידון לשבעה מאסרי עולם. הוא דודם של חאלד ומוחמד מחאמרה, שני המחבלים בני חמולת מח'אמרה שביצעו את פיגוע הירי במתחם שרונה.
בספטמבר 2003, במסגרת הריסת בתי מחבלים, הרס צה"ל את ביתו של טאלב מחאמרה, בינואר 2004 נהרס ביתו של בכר חליל שחאדה נג'אר, ובאוגוסט 2011 נהרס ביתו של חליל אבו עראם, ראש החוליה.
ביוני 2018 הופצה ברשתות החברתיות הפלסטיניות תמונתו של חליל אבו עראם, ראש החוליה, מכין עוגיות בכלא נפחא. בעקבות שליחתו לצינוק פרצו מהומות בבית הכלא.
בעקבות הפיגוע > שחרור בעסקת שליט

מחמוד אבו חוסה, אחד מחברי החוליה שביצעו את הפיגוע, שוחרר בעסקת שליט.
בעקבות הפיגוע > שחרור בעסקת החטופים ב-2025

בינואר 2025 הודיעה ישראל כי המחבל בכר חליל שחאדה נג'אר, אחד הרוצחים בפיגוע, צפוי להשתחרר בעסקת החטופים השנייה במלחמת חרבות ברזל.
בעקבות הפיגוע > אחריות הרשות הפלסטינית לפיגוע

בשנת 2019 קבע שופט בית המשפט המחוזי בירושלים משה דרורי, כי מכיוון שהפיגוע בוצע בידי חברי חוליית תנזים של ארגון הטרור פת"ח, הפועל תחת חסותו של ארגון הטרור אש"ף, הרשות הפלסטינית – אשר אש"ף פועל תחת סמכותה ואחריותה – אחראית גם לפיגוע. אשר על כן, פסק בית המשפט המחוזי כי הרשות הפלסטינית תשלם פיצויים כספיים גדולים לבני משפחות דיקשטיין וליבוביץ'.
התגובות לפיגוע > תגובות בין-לאומיות

מזכ"ל האו"ם קופי אנאן גינה את הפיגוע, ובכללו "כל התקפה על אזרחים".
התגובות לפיגוע > תגובות ברשות הפלסטינית

שר העבודה בממשלת הרשות הפלסטינית, ד"ר רסאן אל-חטיב, הגיב כי הפיגוע היה "בלתי נמנע", זאת בעקבות חיסול רב המחבלים סלאח שחאדה, ראש הזרוע הצבאית של ארגון הטרור חמאס בעזה, ארבעה ימים קודם לכן בסיכול ממוקד. לדבריו, "אלימות גוררת אחריה רק אלימות נוספת".
לאחר הפיגוע נטלה הזרוע הצבאית של הפתח, גדודי חללי אל-אקצא, אחריות על הרצח. דובר מטעם התנועה אמר כי חוליית "השהיד עאטף עביאת", מחבל תושב בית לחם האחראי לרציחתם של חמישה ישראלים, שחוסל כשנה קודם לכן, היא זו שאחראית לביצוע הפיגוע.
בשנת 2014 נפתחו אירועי יום הפת"ח הרשמי בעיירה יטא, בהדלקת לפיד בידי אביו של בכר חליל שחאדה נג'אר.
התגובות לפיגוע > הנצחה

במקום הפיגוע הוצב גלעד, המציין את ארבעת הנרצחים במקום. לאחר הפיגוע הוקם כתגובה בסמוך לו מצפה זי"ו.
על שמו של אלעזר שמאי ליבוביץ' הוקמה ברמת גן ישיבת א"ש קודש.
לאחר הפיגוע הוקם המאחז יחי"ש ציון בדרום בנימין על שם המשפחה ובו התגוררה משפחה אחת במשך תקופה עד שפונתה. בשנת ה'תשפ"ב במסגרת מבצע 'מקימים יישובים חדשים' של תנועת נחלה עלה גרעין משפחות מהאזור להתיישב בקרקע. למחרת העלייה גרעין המשפחות פונה, ומאז נמצאים במקום בני נוער ומשפחה אחת. המאחז נהרס והוקם מחדש מספר פעמים מאז העלייה לקרקע.
ביישוב פסגות, שבו התגוררה משפחת דיקשטיין, הוקם "גן שי"ח" (שובאל, יוסף, חנה) לזכר בני המשפחה שנרצחו.
הערות שוליים

↑  אפרת וייס ואלי סניור, מת מפצעיו עודד וולק שנפצע בפיגוע בהר חברון, באתר ynet, 9 באוקטובר 2002
↑  4 ישראלים נפצעו, אחד אנוש, מירי לעבר רכב בכביש עוקף חברון, באתר גלובס, 8 באוקטובר 2002
↑  נער יהודי נדקר ע"י מחבל פלשתיני בכיכר גרוס שבחברון, באתר ערוץ 7, 12 במרץ 2002
↑  חדשות 0404, לוחמי הנדסה עצרו מחבלת שהתכוונה לבצע פיגוע דקירה בצומת זיף, באתר חדשות 0404‏, 21 בדצמבר 2015
↑  הר חברון: בסריקות באיזור צומת זיף נמצאו 3 מטענים, באתר חדר החדשות, ‏9/04/2012
↑  ציוץ של הצלה ללא גבולות ברשת טוויטר, 7 בדצמבר 2017.
↑  אתר מרכז המידע למודיעין ולטרור על שם אלוף מאיר עמית, חדשות הטרור והסכסוך הישראלי-פלסטיני (14-8 ביולי 2015).
↑  על פי עדותה של הבת; קובי סלע, מאידך, בפורום בחדרי חרדים.
↑  אפרת וייס, תשעת הילדים נותרו בלי הורים, באתר ynet, 28 ביולי 2002
↑  ערוץ 7, הובאו למנוחות נרצחי הפיגוע בדרום הר חברון, באתר ערוץ 7, ‏26/07/2002
1 2  ראו: ת"א 00–2538 נורז'ץ ליטבק ואח' נ הרשות הפלשטינית ("המועצה הפלסטינית) ואח', 8 ביולי 2019, פיסקה 3318
↑  סמ"ר אלעזר לייבוביץ בן 21, חברון, באתר הארץ, 28 ביולי 2002
↑  עימותים קשים בחברון בין מתנחלים לפלשתינים בהלוויית סמ"ר ליבוביץ, באתר גלובס, 28 ביולי 2002
↑  הובאו למנוחות נרצחי הפיגוע בדרום הר חברון, באתר ערוץ 7, 26 ביולי 2002
↑  מאת נדב שרגאי, תשעת יתומי משפחת דיקשטיין החליטו: נמשיך לגור בפסגות, באתר הארץ, 29 ביולי 2002
↑  פליקס פריש, נעצר פעיל תנזים החשוד כאחראי לרצח 5 ישראלים, באתר ynet, 16 באוקטובר 2002
↑  נחשפה תשתית תנזים צבאית באזור יטא האחראית לשורת פיגועים רצחניים, באתר News1 מחלקה ראשונה, 7 בנובמבר 2002
↑  אורי גליקמן, נלכד אחראי לרצח 5 ישראלים, באתר nrg
↑  6 מאסרי עולם נגזרו על מחבל שמעורב ברצח של 5 יהודים, באתר חדר החדשות, ‏28/12/2004
↑  נדב שרגאי, יטא שרשרת הטרור, באתר ישראל היום, 17 ביוני 2016
↑  פליקס פריש, שני פעילי חמאס נעצרו בטול כרם, באתר ynet, 1 בספטמבר 2003
↑  כוחות הביטחון הרסו את ביתו של מחבל שרצח לפחות 4 ישראלים, באתר חדר החדשות, ‏19/01/2004
↑  מאת עמוס הראל, תחקיר ראשוני: הכוחות השונים לא עבדו על אותה רשת קשר, באתר הארץ, 17 בנובמבר 2002
↑  אלחנן גרונר, בעקבות דיווח הקול היהודי: רב מרצחים הושלך לצינוק, באתר הקול היהודי, ‏15/06/2018
↑  עוזי ברוך, עוד במשוחררים: רוצח בני משפחת דיקשטיין, באתר ערוץ 7, 15 באוקטובר 2011
↑  רענן בן-צור ויואב זיתון, ynet, הרבה דם על הידיים: פורסמה רשימת המשוחררים, באתר כלכליסט, 16 באוקטובר 2011
↑  המשפחות שרוצחי יקיריהן צפויים להשתחרר: "כמו סכין שננעץ ישר בלב", באתר ynet, 18 בינואר 2025
↑  פרסום לציבור בעניין שחרור אסירים ועצירים ביטחוניים במסגרת מתווה לשחרור חטופים, משרד המשפטים
↑  יעל פרידסון, פסיקה תקדימית: הרשות הפלסטינית תשלם פיצויים על פיגועי חמאס ואש"ף, באתר ynet, 8 ביולי 2019
1 2  אפרת וייס ואטילה שומפלבי, ארבעה הרוגים בפיגוע בדרום הר חברון, באתר ynet, 27 ביולי 2002
↑  מקום הפיגוע, באתר ארץ זוכרת יושביה; אנדרטה לזכר בני משפחת דיקשטיין ואלעזר ליבוביץ, באתר עמוד ענן.
טיטאנוזאוריה

| טיטאנוזאוריה |
| --- | --- |
 ארגנטינוזאורוס
תקופה
יורה-קרטיקון עליון, 156–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
קבוצה:: דינוזאוריה
סדרה:: בעלי אגן דמוי לטאה
תת־סדרה:: דמויי זאורופודים
אינפרא־סדרה:: זאורופודה
קבוצה:: טיטאנוזאוריה
שם מדעי
 Titanosauria ‏בונפרטה וקוריאה, 1993

טיטאנוזאוריה (שם מדעי: Titanosauria) הוא ענף של דינוזאורים זאורופודים בני הקבוצה סומפוספונדילי שבקבוצת המקרונריה. ענף זה מכיל מינים מצליחים במיוחד שהתקיימו משלהי תור היורה ועד שלהי הקרטיקון. הוא כולל מינים מגוונים של זאורופודים, לרבות את הדינוזאורים הגדולים ביותר שחיו אי-פעם (דוגמת הארגנטינוזאורוס) לצד זאורופודים קטנים יחסית וכן זאורופודים שהיו בעלי שריון (כגון הסלטזאורוס). הענף קרוי על שם הדינוזאור טיטאנוזאורוס (סוג טקסונומי שהיום מוטל בספק). פירוש השם "טיטאנוזאור" הוא "לטאה טיטאנית" על השם הטיטאנים (יצורים ענקיים) מהמיתולוגיה היוונית עם הסיומת "זאור" שפירושו - זוחל.
תיאור

כמו כל הזאורופודים, הטיטאנוזאורים היו דינוזאורים גדולים. עם זאת, לצד ענקים כמו הארגנטינוזאורוס, הפטגוטיטאן, הפוארטזאורוס, הפוטאלונגקוזאורוס והאלמוזאורוס - שאורכם עלה על 30 מטרים ומשקלם נע בין 50 ל-100 טונות - כללו גם זאורופודים קטנים יחסית שאורכם לא עלה על 15 מטר. בעלי החיים היבשתיים הגדולים ביותר שחיו אי-פעם היו טיטאנוזאורים. להלן שלושת הגדולים ביותר:
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
שלושת הדינוזאורים הגדולים ביותר
| שם | שם מדעי | איור | אורך מרבי | משקל (הערכת מקסימום) | משקל (הערכה עדכנית) | חומר המאובנים |
| ארגנטינוזאורוס | Argentinosaurus |  | 36–40 מטר | 70–100 טון מטרי | 70–83 טון מטרי | סביר |
| פטגוטיטאן | Patagotitan |  | 37 מטר | 77 טון מטרי | 69 טון מטרי | טוב |
| פוארטזאורוס | Puertasaurus |  | 30–40 מטר | 80–100 טון מטרי | 60–70 טון מטרי | חלקי |
ראו גם: דינוזאורים • זאורופודה • טיטאנוזאוריה
לטיטאנוזאורים היה ראש קטן יחסית לגופם העצום, אפילו ביחס לזאורופודים אחרים. ראשם היה אופייני לענף מקרונריה ("גדולי אף/נחיריים"): הוא היה רחב ודמוי קופסה, אם כי אם ארוך יותר ביחס לקמרזאורוס. הנחיריים היו גדולים ועל ראשם הייתה מעין כרבולת בין עצמות הנחיריים. שיניהם היה קטנות ודמו לכפיות או עפרונות.
צווארם היו באורך ממוצע ביחס לזאורופודים. זנבם היה ארוך ודמוי שוט אך לא ארוך ודק כמו הזנבות של הדיפלודוקיים. עצמות אגן הירכיים היו רזות יותר מכמה זאורופודים אך עצמות החזה היו רחבות בהרבה, דבר שהקנה להם יציבה רחבה. כתוצאה מכך, מסלולי העקבות שיצרו הטיטאנוזאורים היו רחבים יותר באופן ניכר ביחס למסלולי עקבות של זאורפודים אחרים. גפיהם הקדמיות היו מוצקות וחזקות, וגבוהות יותר מהגפיים האחוריות. החוליות שלהם היו מוצקות (ולא חלולות). עמוד השדרה שלהם היה גמיש יותר, ולכן הם כנראה היו זריזים יותר משאר הזאורופודים ויכלו להתרומם על רגליהם האחוריות ולהניף את ראשם גבוה.
מטביעות עור שנשמרו כמאובנים עולה שטיטאנוזאורים רבים היו בעלי שריון ועורם היה מכוסה בקשקשים. אצל חלקם, כגון אצל סלטזאורוס כלל העור המשוריין גם אוסטאודרמים הדומים לאלה של האנקילוזאורים. מחקר שפורסם ב-2011 שיער שהאוסטאודרמים שימשו גם לאגירת מינרלים לתקופות קשות (בדומה למאגרי שומן).
פלאוביולוגיה > תזונה

הטיטאנוזאורים היו צמחוניים. קופרוליטים (צואה מאובנת) מהקרטיקון עליון של טיטאנוזאורים מעידים על תזונה מגוונת ולא בררנית. בין שרידי הצמחים שנתגלו בקורפוליטיים נמצאים ציקסיים ומחטניים. מחקר שפורסם ב-2005 מצא גם מגוון רחב של חד-פסיגיים, כולל דקלים, עשב פרימיטיבי ואבות קדומים של אורז ובמבוק, בשרידי הצואה של הטיטאנוזאורים.
פלאוביולוגיה > קינון

אתר קינון גדול של טיטאנוזאורים נתגלה ב-Auca Mahuevo שבפטגוניה, ארגנטינה. לאחרונה דווח גם על אתר קינון שנתגלה בספרד. באתר הקינון שבפטגוניה מאות נקבות של סלטזאורוס חפרו גומות באדמה עם רגליהן האחוריות, הטילו ביצים בתטולות של 25 ביצים כל-אחת, ואז כיסו אותן בצמחייה ועפר. הביצים קטנות יחסית, 11–12 ס"מ קוטרן. בין הביצים המאובנות שנתגלו מצאו הפלאונטולוגים גם ביצים המכילות עוברים מאובנים כולל טביעות עור. טביעות אלה מראות שהסלטזאוריים היו מכוסים במעין פסיפס של קשקשים ואוסטאודרמים ששימשו כשריון. המספר העצום של פרטים שנתגלו באותו אזור מרמז שהסלטזאוריים חיו בעדר, דבר שביחד עם השריון שלהם, סיפק הגנה מפני טורפים, כגון אבליזאורוס.
פלאוביולוגיה > תפוצה

הטיטאנוזאורים היו הקבוצה הגדולה האחרונה של זאורופודים. הם התפתחו עוד בשלהי היורה אך הגיעו לשיאם בקרטיקון עליון, כ-90 עד 66 מיליון שנה לפני זמננו. הם שרדו עד סוף עידן הדינוזאורים אז נכחדו עם יתר הדינוזאורים בהכחדת קרטיקון-שלישון. בתחום מחייתם הם היו הדינוזאורים הצמחוניים הדומיננטיים והגדולים ביותר, ובכך החליפו קבוצות זאורופודים אחרות כגון דיפלודוקיים וברכיוזאוריים שנכחדו עד אמצע הקרטיקון.
תחום התפוצה של הטיטאנוזאורים היה רחב ביותר והם התפשטו בכל היבשות לרבות אמריקה, אסיה, אירופה (ב-2006 נתגלו 4 שלדים של טיטאנוזאור באיטליה‏), אפריקה, אוסטרליה (נתגלו מאובנים בקווינסלנד ובניו זילנד) ואף אנטארקטיקה (ב-2011 נתגלו בה מאובנים של טיטאנוזאור). הם היו נפוצים במיוחד ביבשות הדרומיות (שהרכיבו אז את גונדוונה) והטיטאנוזאורים הידועים (והגדולים) ביותר חיו באמריקה הדרומית.
מיון

בענף טיטאנוזאוריה נכללים כ-50 סוגים. מכיוון שמינים רבים של טיטאנוזאורים ידועים מחומר מאובנים חלקי בלבד, יש עדיין ויכוח מדעי על המאפיינים המגדירים את הענף טיטאנוזאוריה ואיזה מינים נכללים בו. הענף נקרא במקור על שם טיטאנוזאורוס, מין שנתגלה ב-1877 על ידי ריצ'רד לידקר ומאז תקפותו הוטלה בספק. לידקר סיווג את טיטאנוזאורוס במשפחה טיטאנוזאוריים, שאף היא היום מוטלת בספק.
מיון הקבוצה:
טיטאנוזאוריה
סוג ללא מקור Abdarainurus?
סוג אג'יפטוזאורוס (Aegyptosaurus)
סוג אנדזאורוס (Andesaurus)
סוג Baalsaurus
סוג Baotianmansaurus
סוג Barrosasaurus
סוג באסטינגוריטיטאן
סוג ברוהאתקאיוזאורוס (Bruhathkayosaurus)?
סוג Campylodoniscus
סוג Choconsaurus
סוג צ'ובוטיזאורוס (Chubutisaurus)
סוג Clasmodosaurus?
סוג Diamantinasaurus
סוג היפסלוזאורוס (Hypselosaurus)
סוג Iuticosaurus
סוג Jiutaisaurus
סוג Kaijutitan
סוג Karongasaurus
סוג Ligabuesaurus
סוג Macrurosaurus
סוג Malarguesaurus
סוג Pakisaurus
סוג Qingxiusaurus
סוג רויאנגוזאורוס (Ruyangosaurus)
סוג Savannasaurus
סוג טיטאנוזאורוס (Titanosaurus)
קבוצה דיאמנטינזאוריה (Diamantinasauria)
קבוצה ליתוסטרוטיה (Lithostrotia)
קבוצה ליריאנוזאורים (Lirainosaurinae)
משפחה נמגטוזאוריים (Nemegtosauridae)
משפחה סלטזאוריים (Saltasauridae)
קבוצה אילוזאוריני (Aeolosaurini)
קבוצה קולוסוזאוריני (Colossosauria)
קבוצה רינקונזאוריה (Rinconsauria)
קבוצה לוגנקוזאוריה (Lognkosauria)
המיון הבא של הטיטאנוזאורים מבוסס על נספח סוגי הדינוזאורים (מעודכן ל-2012) לספר Dinosaurs: The Most Complete, Up-to-Date Encyclopedia for Dinosaur Lovers of All Ages מאת ד"ר תומאס ר. הולץ הבן.
טיטאנוזאוריה (Titanosauria )
אנדזאורוס (Andesaurus)
אטקמאטיטאן (Atacamatitan)
אטסינגנוזאורוס (Atsinganosaurus)
אוסטרוזאורוס (Austrosaurus)
בלוכיזאורוס (Balochisaurus)
ברוזאורוס (Barrosasaurus)
בורוטיטאן (Baurutitan)
ברוהיזאורוס (Brohisaurus)
קמפילודוניסקוס (Campylodoniscus)
צ'ובוטיזאורוס (Chubutisaurus)
דרדנוטוס (Dreadnoughtus)
דאשיאטיטאן (Daxiatitan)
גוביטיטאן (Gobititan)
נוטוקולוסוס (Notocolossus)
היפסלוזאורוס (Hypselosaurus)
יוטיקוזאורוס (Iuticosaurus)
ג'יאנגשנוזאורוס (Jiangshanosaurus)
ג'יוטאיזאורוס (Jiutaisaurus)
קרונגזאורוס (Karongasaurus)
קהטרניזאורוס (Khetranisaurus)
לפלטזאורוס (Laplatasaurus)
ליגבואזאורוס (Ligabuesaurus)
מקרורוזאורוס (Macrurosaurus)
מגיארוזאורוס (Magyarosaurus)
מלרגואזאורוס (Malarguesaurus)
מריזאורוס (Marisaurus)
מיקרוקואלוס (Microcoelus)
פקיזאורוס (Pakisaurus)
פאלודיטיטאן (Paludititan)
פטרוברזאורוס (Petrobrasaurus)
פוארטזאורוס (Puertasaurus)
צ'ינגשיאוזאורוס (Qingxiusaurus)
רויאנגוזאורוס (Ruyangosaurus)
סולאיימניזאורוס (Sulaimanisaurus)
טנגוויוזאורוס (Tangvayosaurus)
טיטאנוזאורוס (Titanosaurus)?
אוברבטיטאן (Uberabatitan)
וינטונוטיטאן (Wintonotitan)
וולגטיטאן (Volgatitan)
אאוטיטאנוזאוריה ("טיטאנוזאורים חדשים"; Eutitanosauria ) (ספ')
משפחה טיטאנוזאוריים (Titanosauridae)?
משפחה ארגירוזאוריים (Argyrosauridae) (איט')
קבוצת לונגקוזאוריה (Lognkosauria)
קבוצת ליתוסטרוטיה (Lithostrotia )
משפחה אנטארקטוזאוריים (Antarctosauridae)
משפחה אאולוזאוריים (Aeolosauridae)
משפחה נמגטוזאוריים (Nemegtosauridae)
משפחה סלטזאוריים (Saltasauridae)
פירוט הסוגים במשפחות אינו שלם וכולל רק את הסוגים הידועים ביותר. לרשימה מלאה ראו ערכי המשפחות.
הערות שוליים

1 2  Coria R.A., Chiappe L.M. (2007). "Embryonic Skin From Late Cretaceous Sauropods (Dinosauria) of Auca Mahuevo, Patgonia, Argentina". Journal of Paleontology. 81 (6): 1528–1532. doi:10.1666/05-150.1.
↑  Titan Dinosaur May Have Stored Minerals in Skin Bones, נשיונל ג'יאוגרפיק.
Osteoderm Storing Minerals Helped Huge Dinosaurs Survive באתר Earth Times.
↑  Dinosaur Coprolites and the Early Evolution of Grasses and Grazers - Prasad et al. 310 (5751) 1177 - Science
↑  Bernat Vila mail, Frankie D. Jackson, Josep Fortuny, Albert G. Sellés,
 Àngel Galobart 3-D Modelling of Megaloolithid Clutches: Insights about Nest Construction and Dinosaur Behaviour, מאמר ב-PlosOne, מאי 2010.
↑  "Italians Report Major Dinosaur Discovery". PhysOrg.com. United Press International. 2006-05-02. נבדק ב-2009-01-18.
↑  Roberts, Greg (2007-05-03). "Bones reveal Queensland's prehistoric titans". The Australian. אורכב מ-המקור ב-2009-08-27. נבדק ב-2007-05-04.
↑  Molnar R.E. and Salisbury S.W. (2005). "Observations on Cretaceous Sauropods from Australia".  In Carpenter, Kenneth and Tidswell, Virginia (ed.). Thunder Lizards: The Sauropodomorph Dinosaurs. Indiana University Press. pp. 454–465. ISBN 0-253-34542-1.{{cite book}}:  תחזוקה - ציטוט: multiple names: editors list (link)
↑  "Bone discovery confirms big dinosaur roamed NZ". The New Zealand Herald. 2008-06-24. נבדק ב-2009-01-18.
↑  Weishampel, David B.; Dodson, Peter; Osmólska, Halszka, ed. (2004). The Dinosauria, Second Edition. Berkeley: University of California Press. ISBN 0-520-24209-2.{{cite book}}:  תחזוקה - ציטוט: multiple names: editors list (link)
↑  Holtz, Thomas R. Jr. (2012) Dinosaurs: The Most Complete, Up-to-Date Encyclopedia for Dinosaur Lovers of All Ages, Winter 2011 Appendix.
↑  Géraldine Garcia, Sauveur Amico, Francois Fournier, Eudes Thouand and Xavier Valentin (2010). "A new Titanosaur genus (Dinosauria, Sauropoda) from the Late Cretaceous of southern France and its paleobiogeographic implications". Bulletin de la Societe Geologique de France. 181 (3): 269–277. doi:10.2113/gssgfbull.181.3.269.{{cite journal}}:  תחזוקה - ציטוט: multiple names: authors list (link)
↑  אין לבלבל עם בארוזאורוס (Barosaurus), מין של זאורופוד ממשפחת דיפלודוקיים.
↑  Otero A., Reguero M. (2013). "Dinosaurs (Reptilia, Archosauria) at Museo de La Plata, Argentina: annotated catalogue of the type material and Antarctic specimens". Palaeontologia Electronica. 16 (1): 1–24.
↑  Rudolf Coria et el, Overosaurus paradasorum gen. et sp. nov., a new sauropod dinosaur (Titanosauria: Lithostrotia) from the Late Cretaceous of Neuquén, Patagonia, Argentina, כתב עת BioTaxa
איור המראה טיטאנוזאורוס חופרת קן ומטילה בו ביצים
טיטאנוזאור ממזרח אסיה "Xinghesaurus"
איור עם שחזור היפותטי של ארגנטינוזאורוס. הארגנטינוזאורוס היה כנראה הדינוזאור הגדול ביותר שחי אי-פעם.
שלד של רפטוזאורוס, בוגר וצעיר
ציור המשחזר מראה של עדר אלמוזאורוס
שחזור שלד של פוטאלונגקוזאורוס
שלד משוחזר של ארגנטינוזאורוס - כנראה הדינוזאור הגדול ביותר שחי אי-פעם.